CELEX: 62016TN0027
Language: et
Date: 2016-01-25 00:00:00
Title: Kohtuasi T-27/16: 25. jaanuaril 2016 esitatud hagi – Ühendkuningriik versus komisjon

29.3.2016   
            
            
               ET
            
            
               Euroopa Liidu Teataja
            
            
               C 111/31
            
         25. jaanuaril 2016 esitatud hagi – Ühendkuningriik versus komisjon
   (Kohtuasi T-27/16)
   (2016/C 111/36)
   Kohtumenetluse keel: inglise
   
      Pooled
   
   
      Hageja: Suurbritannia ja Põhja-Iiri Ühendkuningriik (esindajad: J. Kraehling, barrister S. Lee ja barrister M. Gray)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 13. novembri 2015. aasta rakendusotsuse (EL) 2015/2098 (1) artikkel 1 osas, mis sätestab muu hulgas, et osa põllumajanduskuludest, mis puudutavad Ühendkuningriigi poolt deklareeritud turustatud toodangu väärtuse arvutamist, on liidu õigusega vastuolus ja neid ei saa rahastada EAGF-i ega EAFRD raames, ning tühistada viis kirjet (viimane kirje leheküljel 42 ja neli esimest kirjet leheküljel 43) selle otsuse lisas, mis moodustab finantskorrektsiooni kogusummas 1 849 194,86 eurot; ja
            
         
               —
            
            
               mõista kohtukulud välja Ühendkuningriigilt.
            
         
      Väited ja peamised argumendid
   
   Hagi põhjenduseks esitab hageja kaks väidet.
   
               1.
            
            
               Esimene väide, et komisjon on rikkunud õigusnormi, tõlgendades nõuet, et tootjaorganisatsiooni turustatud toodangu väärtuse arvutamisel võib liikmesriik eesmärgiga määrata kindlaks abi ülemmäär võtta arvesse organisatsiooniga liituvate tootjate toodangut. Sellega rikkus komisjon esiteks komisjoni määruse nr 1433/2003 (2) artikli 3 lõikeid 1 ja 3 ning teiseks komisjoni määruse nr 1580/2007 (3) artikli 52 lõikeid 1 ja 2.
            
         
               2.
            
            
               Teine väide, et tõlgendades liitujate toodangu väärtust, rikkus komisjon seaduslikkuse ja õiguskindluse põhimõtteid, mida kohaldatakse iseäranis rangelt siis, kui meede toob kaasa finantsilised tagajärjed ja/või trahvi määramise.
            
         
      (1)  Komisjoni 13. novembri 2015. aasta rakendusotsus (EL) 2015/2098, mille kohaselt Euroopa Liidu poolne rahastamine ei kata teatavaid kulusid, mida liikmesriigid on kandnud Euroopa Põllumajanduse Tagatisfondi (EAGF) ja Euroopa Maaelu Arengu Põllumajandusfondi (EAFRD) raames (ELT L 303, 2015, lk 35).
   
      (2)  Komisjoni 11. augusti 2003. aasta määrus (EÜ) nr 1433/2003, milles sätestatakse nõukogu määruse (EÜ) nr 2200/96 üksikasjalikud rakenduseeskirjad seoses rakendusfondide, rakenduskavade ja rahalise abiga (EÜT L 203, 2003, lk 25; ELT eriväljaanne 03/39, lk 431).
   
      (3)  Komisjoni 21. detsembri 2007. aasta määrus (EÜ) nr 1580/2007, millega kehtestatakse nõukogu määruste (EÜ) nr 2200/96, (EÜ) nr 2201/96 ja (EÜ) nr 1182/2007 rakenduseeskirjad puu- ja köögiviljasektoris (ELT L 350, lk 1).